ฉีดยาคุมกำเนิดแบบ1เดือนเมื่อวันที่ 22 ส.ค.62 มีประจำเดือนเมื่อวันที่ 13-16 ก.ย62 มีเพศสัมพันธุ์กับแฟนเมื่อ17 ก.ย นัดฉีดเข็มที่ 2 วันที่19 ก.ย ค่ะ มีโอกาสตั้งครรภ์มั้ยคะ
สวัสดีค่ะ หากได้ฉีดยาคุมกำเนิดชนิดที่ฉีดทุก 1 เดือนในวันที่ 22 ส.ค. การมีประจำเดือนมาวันที่ 13-16 ก.ย. ก็แสดงว่าปกติดี และไม่ได้มีการตั้งครรภ์เกิดขึ้น ส่วนการมีเพศสัมพันธ์ในวันที่ 17 ก.ย. ยาฉีดก็จะออกฤทธิ์ในการป้องกันการตั้งครรภ์ได้อยู่ค่ะ โดยจะช่วยป้องกันการตั้งครรภ์ได้มากกว่า 99% ทั้งนี้ ก็อย่าลืมไปฉีดยาเข็มที่ 2 ตามกำหนดในวันที่ 19 ก.ย. ด้วยค่ะ การป้องกันการตั้งครรภ์ก็จะเป็นไปอย่างต่อเนื่องค่ะ